പാചക വാതകത്തിന് 25 രൂപകൂടി കൂട്ടി കൊച്ചി: പൊതുമേഖലാ എണ്ണവിതരണ കമ്ബനികള് വീട്ടാവശ്യത്തിനുള്ള പാചക വാതക സിലിണ്ടറിന്റെ 14.2 കിലോഗ്രാം വില ഇന്നലെ 25 രൂപ കൂട്ടി. തിരുവനന്തപുരത്ത് വില 869 രൂപയായി. കോഴിക്കോട്ട് 868.5 രൂപ, കൊച്ചിയില് 866.5 രൂപ. പുതുക്കിയ വില ഇന്നലെ പ്രാബല്യത്തില് വന്നു. വാണിജ്യ സിലിണ്ടറിന് 19 കിലോഗ്രാം അഞ്ച് രൂപ കുറച്ചു. തിരുവനന്തപുരത്ത് 1,635.5 രൂപ. കൊച്ചിയില് 1,618 രൂപ, കോഴിക്കോട്ട് 1,644.5 രൂപ. ഒരു വര്ഷത്തിനിടെ വീട്ടാവശ്യത്തിനുള്ള സിലണ്ടര്വില വര്ദ്ധന 265.5 രൂപയാണ്. കഴിഞ്ഞവര്ഷം ആഗസ്റ്റില് തിരുവനന്തപുരം 603.5 രൂപയായിരുന്നു. വാണിജ്യ സിലിണ്ടര് 1,145 രൂപയില് നിന്ന് 1,635.5 രൂപയിലുമെത്തി വര്ദ്ധന 490.5 രൂപ.